Discuție Wikipedia:Sfatul Bătrânilor/Arhiva 116

message: Salutări! Cred că este cazul de o reconciliere colectivă, de un început nou unde să uităm toate controversele care au avut loc în ultimele zile, mai ales între admini. Cred că, la bază, toţi adminii au interesul proiectului la inimă şi sunt persoane de bună credinţă. În acest context, conflictul ar trebui să fie inexistent. A doua problemă este şi faptul că creşterea Wikipediei a determinat un influx de utilizatori care nu cunosc de loc proiectul şi scriu articole care nu se încadrează în politică. Cred că singura soluţie este să reacţionăm eficace împotriva lor şi să ne menţinem unitatea ca adminisatori. Numai după ce rezolvăm această problemă putem să punem mai mult accent pe relaţiile între admini şi rezolvarea acestui conflict intern. Aş propune şi să ne cunoaştem mai bine. Să fiu sincer, eu cunosc prea puţine despre noii administratori, şi chiar şi despre cei vechi. Ar fi bine să ne împărtăşim fiecare viziunile despre Wikipedia, să identificăm care sunt probleme existente şi să explicăm, transparent, în ce constă acest conflict, fiind că eu nu prea înţeleg clar care este problema între Adi, Vlad şi Radufan (am o idee generală), sau între Rebel şi Adi. Cred că numai prin această transparenţă putem să începem din nou ca un colectiv administratorial unit. Ronline. 亞洲自豪感 ✉ 24 martie 2007 16:12 (EET)
replies: text: Problema sînt eu, că am o gură cam mare şi îi critic pe toţi. Pe toţi administratorii de azi i-am criticat cel puţin o dată pentru ceea ce am considerat că au făcut greşit. Rebel susţine că i-am umplut paharul, că l-am certat prea mult şi l-am lăudat prea puţin (vezi aici, în paragraful care începe cu „Aşadar”). Pe Vlad l-am criticat ieri că prea îşi susţine cu insistenţă punctul de vedere la candidatura lui Cezar. Pe Radufan l-am criticat că a motivat nejustificat blocarea lui Vlad cu „atac la persoană” (Vlad încă mai aşteaptă să afle care a fost atacul la persoană). Şi astea sînt numai exemple.

text: Deci dacă vreţi să puneţi pe cineva la zid, puneţi-mă pe mine. M-am concentrat prea mult pe calitatea articolelor, pe respectarea politicii, pe explicarea modului de lucru şi alte „fleacuri”, şi prea puţin pe sensibilităţile unora (vă asigur totuşi că mă străduiesc). Mi s-a spus că sînt rece şi cred că aşa e; pot să laud pe cineva pentru o contribuţie deosebită şi peste cinci minute să-l avertizez că a încălcat regulamentul.

text: Dar nu trebuie să fie cineva care să facă şi asta? Dacă toţi stăm să ne lăudăm unii pe alţii şi evităm critica unde ajungem? Sigur că e nevoie de reconciliere. Wikipedia se scrie cu oameni, fie ei mai buni sau mai răi. Un singur om sau o mînă de amici n-o pot face. E nevoie de mulţi, foarte mulţi oameni, cu interese şi personalităţi diverse, şi pentru ca ei să funcţioneze coerent e nevoie şi de aplicarea strictă a unui minim de reguli, determinate de scopul şi mijloacele proiectului. — AdiJapan ☎ 24 martie 2007 17:35 (EET)
replies: text: :Mda, dacă stau să mă gândesc şi eu personal am avut câteva conflicte cu tine (dintre care la unul ştiu sigur că eu am avut dreptate, deşi în final nu a ieşit cum am vrut eu), dar este nevoie şi de impunerea regulamentelor. Din punctul meu de vedere nu consider că ai făcut greşeli deosebite, iar rolul tău este necesar orice s-ar spune. --R O  A  M  A  T  A  2007 mesaj 24 martie 2007 18:14 (EET)
thread_title:  Reconciliere colectivă